Maksutonta lakineuvontaa LOGYn yritysjäsenille ja aktiivipaketin hankkineille

Anina Partanen
2024-08-28T12:15:00Z

Suomen Osto- ja Logistiikkayhdistys LOGY ry pilotoi syyskuun 2024 alussa uuden jäsenedun yhteistyössä lakitoimisto Yritysjuristin kanssa.

Syyskuusta joulukuun loppuun kestävän kokeilujakson tarkoituksena on auttaa LOGYn yritys- ja yhteisöjäseniä sekä aktiivipaketin hankkineita henkilöjäseniä ratkaisemaan juridisia kysymyksiä nopeasti ja tehokkaasti.

Päivittäisessä liiketoiminnassa ilmenee erityisesti sopimuksiin, toimitusketjuihin, reklamaatioihin, työsuhteisiin ja kilpailuoikeuteen liittyviä oikeudellisia kysymyksiä, joissa tarvitaan juristin asiantuntemusta. Maksuton lakineuvonta tarjoaa yrityksille kanavan, jonka kautta ne voivat saada nopeasti vahvistusta päätöksilleen.

Veroasioista julkisiin hankintoihin

Yritysjuristin tiimi koostuu kokeneista juristeista, joilla on syvällinen ymmärrys liiketoiminnan ja juridiikan haasteista.

"Ymmärrämme yritysten arkea ja tavoitteemme on toimia liiketoiminnan mahdollistajana. Olemme avustaneet satoja yrittäjiä liiketoiminnan eri vaiheissa, joten monet meille tulevat kysymykset ovat tiimillemme arkipäiväisiä ja meiltä löytyy niihin vastaus nopeasti ja helposti. Yrittäjille nämä kysymykset voivat kuitenkin aiheuttaa päänvaivaa," kertoo Yritysjuristin osakas Ramezan Puhto.

Voit kysyä lakineuvonnasta esimerkiksi seuraavista aiheista:

Työoikeudelliset asiat

Kilpailuoikeus

Julkiset hankinnat

Yrityksen sopimukset

Yhtiö- ja kauppaoikeus

Yritysjärjestelyt ja yrityskaupat

Kiinteistölainsäädäntö / rakentaminen

Maksukyvyttömyys

Vahingonkorvausasiat

Teknologia, IT ja tietosuoja

Veroasiat

Riidanratkaisu (reklamaatio, vaatimukset, oikeudenkäynnit)

Yhteydenotto ja palvelukanavat

Yritysjuristin maksuton lakineuvonta kuuluu kokeilujakson aikana LOGYn jäsenyrityksille ja -yhteisöille sekä aktiivipaketin hankkineille henkilöjäsenille.

Voit ottaa yhteyttä lakipalveluun puhelimitse +358 40 4151 116 arkisin klo 8–17 tai sähköpostitse info@yritysjuristi.fi. Yleinen neuvonta-aika on noin viisitoista minuuttia.

Yritysjuristi lupaa vastata kaikkiin yhteydenottoihin kahden arkipäivän sisällä.

Maksulliset toimeksiannot ja alennukset

Huomioithan, että neuvontapalvelussa ei voida käsitellä oikeudellisia toimeksiantoja eikä laatia tai tarkistaa sopimuksia ja muita asiakirjoja.

Oikeudelliset toimeksiannot, kuten sopimusten ja muiden asiakirjojen laatiminen ja tarkistaminen, tehdään toimeksiantotyönä, josta sovitaan erikseen. LOGY ry:n jäsenenä saat 10 % alennuksen Yritysjuristin palveluista.

Jatka lukemista:

Tutustu muihin jäsenetuihin
Lue LOGYn jäsenyydestä